R O M Â N I A                                                                                                    PROIECT                                                                                                                                                                                                                                                                          
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea listelor de priorităţi pentru repartizarea locuinţelor sociale şi a locuinţelor  cu chirie din fondul locativ al oraşului Deta  pentru anul 2022.

Analizând temeiurile juridice, respectiv:

a) art. 129 alin. (2) litera d) și alin. (7) litera q) din O.U.G. nr. 57/2019 privind Codul Administrativ, cu modificările și completările ulterioare;
b) art. 21 din Normele metodologice pentru punerea în aplicare a prevederilor Legii locuinței nr. 114/1996 aprobate prin H.G. nr. 1.275/2000;

            c) Hotărârea Consiliului local al orașului Deta nr. 26/2000 privind aprobarea criteriilor de prioritate în repartizarea locuinţelor sociale.
Ținând cont de:

a) referatul de aprobare al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator, înregistrat cu nr. 10.804/09.12.2021;
b) raportul nr. 10.809/09.12.2021 al Compartimentului Asistenţă socială şi relaţii cu publicul din cadrul Aparatului de specialitate al Primarului oraşului Deta prin care se propune aprobarea listelor de priorităţi în vederea repartizării locuinţelor sociale şi a locuinţelor cu chirie din fondul locativ al oraşului Deta, pentru anul 2022;
c) avizul consultativ al Comisiei Sociale a consiliului local,

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

Consiliul local al orașului Deta adoptă prezenta hotărâre:
              Art.1. Se aprobă listele de priorităţi în vederea repartizării locuinţelor sociale şi a celor cu chirie din fondul locativ al oraşului Deta, pentru anul 2022, conform anexe 1 și 2 care fac parte integrantă din prezenta hotărâre.

               Art.2. Prezenta hotărâre se comunică, prin intermediul secretarului general al orașului, în termenul prevăzut de lege:        

- Instituţiei Prefectului - Judeţul Timiş ;

- Primarului oraşului Deta;

- Compartimentului Administraţie publică locală, protocol;

- Compartimentului Asistenţă socială şi relaţii cu publicul;

- Prin afişare în oraşul Deta şi publicare pe site-ul www.detatm.ro-Monitorul oficial local.

